క్రీ.శ. 1775 సంవత్సరంలో 20 ఏళ్ళ వయసున్న రేమండ్ తన తమ్ముడు విలియమ్ జీన్ రేమండ్ తో కలిసి ఒక వ్యాపారాన్ని ప్రారంభించాలనుకుంటున్నామని తండ్రికి చెప్పి, పాండిచ్చేరి వచ్చాడు. అయితే భారతదేశంలో సైనికుడయ్యాడు.
ఇతడు మొదటగా ఫ్రెంచి జనరల్ బుస్సీ వద్ద కొంతకాలం పనిచేశాడు. క్రీ.శ. 1786లో అప్పుడు హైదరాబాదును పాలిస్తున్న నిజాం దగ్గర సైనికుడిగా చేరాడు. అనతికాలంలోనే 300 మంది సైనికులపై అధికారాన్ని సంపాదించాడు.[1]
క్రీ.శ. 1796లో రేమండ్ అమీర్-ఏ-జిన్షీ (ఆయుధ కర్మాగారాల అధికారి) గా నియమించబడ్డాడు. ఈ పదవిలో ఉండగా రేమండ్ అనేక ఫిరంగులు, ఫిరంగి గుండ్లను తయారుచేసే కర్మాగారాలను స్థాపించాడు. ఈ కర్మాగారాల్లో రేమండ్ పర్యవేక్షణలో తుపాకులు, ఫిరంగులు, ఫిరంగి గుండ్లను అచ్చుపోసేవారు. ఈ కర్మాగారాల్లో నేటికీ మిగిలిన వాటిలో ఫతే మైదాన్లో నెలకొల్పిన గన్ ఫౌండ్రీ అత్యంత ప్రసిద్ధిచెందినది.
cree.sha. 1775 samvatsaramlo 20 ella vayasunna ramend tana tammudu viliam jeen ramend thoo kalisi oka vyaapaaraanni praarambhinchaalanukuntu tandriki cheppi, pandicheri vachaadu. ayithe bhaaratadesamlo sainikudayyaadu.
itadu modatagaa frenchi janaral bussi vadda kontakaalam panichesaadu. cree.sha. 1786loo appudu hyderabadunu paalistunna nijam daggara sainikudigaa cheraadu. anatikaalamlone 300 mandi sainikulapai adhikaaraanni sampaadinchaadu.[1]
cree.sha. 1796loo ramend amir-e-jinshi (aayudha karmagarala adhikari) gaa niyaminchabaddaadu. ee padavilo undagaa ramend aneka firangulu, firangi gundlanu tayaruchese karmaagaaraalanu sthaapinchaadu. ee karmagarallo ramend paryavekshanhalo tupaakulu, firangulu, firangi gundlanu achuposevaaru. ee karmagarallo netiki migilina vaatilo fathe maidaanlo nelakolpina gan foundry atyanta prasiddhichendinadi.